Боян Бойчев
В клетка

chitanka.info

Седя в клетка и болят крилата,

И търся как да полетя,

На рулетка руска се въртят

Любимите ми шест числа.

Орелът е с подрязани крила,

Лъвът — на дъното на яма,

Лежа върху смачкани цветя,

Разбита е душата ми кристална.

Единствено сърцето ми се бие

Като пленена птица в клетка,

Но и неговите удари замират,

Наранени, в дните ми отекват.

А искам, искам да живея,

Да обичам с будни сетива,

Птиците по клетките не пеят,

Ако там не са на свобода.

А на рулетка руска се въртят

Любимите ми шест числа.

ноември 1998 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.